想食豬扒米想左好耐，不過次次都唔啱時間，今次上堂前有時間，去碰碰運氣，一去就有位，雖然寫明四人坐位但可以自己可以坐卡位一邊，都幾舒服！第一次嚟梗係要食招牌豬扒米線，店員問我要辣定唔辣我咁鍾意食辣梗係要辣！不過唔知道原來可以揀小辣中辣大辣，無講就係中辣。嚟到好大碗，知自己一定食唔晒，豬扒好吸引，有三大件，好多酸菜又有炸花生，米線係較為粗身嘅。中辣無預期中咁辣，但辣度啱啱好，米線好彈牙加酸菜非常好味！仲好抵食！